पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में पीडि़तों को हो रही परेशानियों को कम करने के लिए जिन संसाधनों की वर्तमान में सबसे ज्यादा जरुरत है उनकी पूर्ति के लिए कुछ नहीं हो पा रहा है। हालांकि संसाधन उपलब्ध कराने के लिए कई घोषणाएं की जा चुकी हैं जिसमें बेड, वाहन, डॉक्टर, ऑक्सीजन की सप्लाई, जांच के लिए मशीनें बढ़ाने जैसी बातें कही गईं।
जनप्रतिनिधियों ने इसके लिए प्रशासन और स्वास्थ्य विभाग को काफी राशि भी दी। इसके अलावा एक कंपनी ने भी अपना खजाना खोला और कई करोड़ रुपए संसाधन उपलब्ध कराने के लिए प्रशासन को दिए। लेकिन एक माह का लंंबा समय बीत जानेे के बाद भी हालात वही हैं जो मार्च के आखिरी में थे। बेड बढ़ाने के लिए जरुर काम चल रहा है, जिससे कुछ नए बनाए गए कोविड केयर सेंटर में अब जल्द इलाज की सुविधा मिलने की उम्मीद जरुर जागी है।
यह मुख्य घोषणाएंं हुई
क्यों नहीं हो पाया
बेड की स्थिति
सिम्स में कोविड के इलाज के लिए 142 बेड हैं। इनमें से 56 बेड ऑक्सीजन, 28 बेड आईसीयू में हैं। आईसीयू में जो 28 बेड हैं उनमें से ही 14 बेड पर वेंटिलेटर की सुविधा है। संभागीय कोविड अस्पताल की बात करें तो यहां 100 बेड हैं। इसमें 60 बेड पर ऑक्सीजन है। जबकि वेंटिलेटर बेड की संख्या 08 है। वहीं प्राइवेट अस्पतालों की बात करें तो इनकी संख्या अब 32 हो चुकी है, जहां कोविड का इलाज किया जा रहा है। इन प्राइवेट अस्पतालों में 128 बेड वेंटिलेटर युक्त, 259 बेड ऑक्सीजन सहित हैं। प्राइवेट अस्पतालों में 01 मई की हालत में कुल बेड की संख्या 1293 है।
संसाधन मिलेंगे व्यवस्थाएं करते जाएंगे
जनप्रतिनिधियों ने जो कहा है उसमें जैसे-जैसे हमें जो संसाधन मिलते जाएंगे हम उनका उपयोग करते जाएंगे। वैसे हम जरुरत के हिसाब से संसाधनों की व्यवस्था कर ही रहे हैं।
-डा. प्रमोद महाजन, सीएमएचओ
मुुझे इसकी जानकारी नहीं है
सिम्स में इंफ्रास्ट्रक्चर के लिए कितनी राशि मिलनी है इसकी जानकारी मुझे नहीं है।
डा. आरती पांडेय, पीआरओ, सिम्स
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva mar_Deva hin_Deva hin_Deva bho_Deva zho_Hant eng_Latn